Bilanț sfâșietor după ultimul atac al Rusiei asupra Ucrainei: 43 de morți și de 200 de răniți. Papa Francisc și-a exprimat ”durerea profundă”
Bilanțul atacurilor de luni în Ucraina a crescut la 43 de morți, anunță președintele ucrainean Volodimir Zelenski într-un discurs, la Washington în marja unui summit NATO, relatează AFP. Șeful statului ucrainean a anunțat anterior un bilanț de aproape 40 de morți - dintre care 30 de la Kiev, unde un atac cu rachetă a vizat un spital pediatric.